Ehituse töövõtuleping

Taeblas aprillis 2020

**Lääne-Nigula Vallavalitsus**, registrikood 75038598, Haapsalu mnt.6, 90801, Taebla alevik, Lääne-Nigula vald, Lääne maakond, Eesti Vabariik, mida esindab vallavanem Mikk Lõhmus (edaspidi - Tellija) ühelt poolt

ja

**………………….,** registrikood …………, asukoht ……………….., mida esindab põhikirja alusel juhatuse liige………………………… (edaspidi – Töövõtja) teiselt poolt, edaspidi üksinda nimetatud Osapooleks ja üheskoos – Poolteks, sõlmisid omavahel ehitustöövõtulepingu (edaspidi - Leping) alljärgnevatel tingimustel:

1. **Üldsätted**
   1. Pooled juhinduvad omavaheliste suhete reguleerimisel Lepingust ning Lepinguga sätestamata juhtudel Eesti Vabariigi seadustest ning muudest õigusaktidest ning kohalduvatel juhtudel ETÜ 2013 ja PTÜ 2007 tingimustest.
   2. Lepingu eesmärgiks on reguleerida Poolte vahel Lepingu alusel ja sellega seoses tekkivaid õigussuhteid seoses Lepinguga kokkulepitud töö tegemisega Töövõtja poolt. Poolte õiguste ning kohustuste aluseks on Leping ja selle lisad, Poolte poolt alla kirjutatud protokollid, muud dokumendid ning Eesti Vabariigi õigusaktid vastavalt Lepingus toodud tähtsusjärjekorrale.
   3. Lepingu tõlgendamisel ja täitmisel juhinduvad Pooled lisaks hankedokumentides, Töövõtja poolt esitatud pakkumuses ka muudest projekteerimis-ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.
2. **Lepingu objekt**

2.1Lepingu objektiks on Risti jalgpallistaadioni valgustusmastide paigaldus vastavalt OÜ Klotoid poolt koostatud põhiprojektile. Töö nr 391019 (Lisa 2).

2.2Tööde kavandamisel ja teostamisel tuleb lähtuda Lepingus ning Lepingu dokumentides esitatud nõuetest ja normatiivsetest materjalidest. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud projekteerimis-, ehitus- ja abitööd, samuti muud tööd ja võtma võimalikud ehitusriskid hanke eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt Töövõtja ametialasest professionaalsusest ja Heast ehitustavast, vajalikud Töö nõuetekohaseks teostamiseks ja kasutusele võtmiseks.

2.3 Töövõtja kinnitab pakkumuse esitamisega ja täiendavalt Lepingule allakirjutamisega, et ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks.

2.4 Töövõtja kinnitab, et ta:

2.4.1 on enne pakkumuse esitamist ning Lepingu sõlmimist kontrollinud Tellija poolt üleantud ja pakkumuse koostamisel aluseks olnud tehnilist ülesannet, projektdokumentatsiooni ja informeerinud Tellijat kõigist projektdokumentatsiooni puudustest.

2.4.2 on täielikult teadlik olemasoleva ehitusplatsi seisukorrast enne pakkumuse esitamist ning Lepingu sõlmimise hetkel, kõikidest tööga seonduvatest seadustest, kehtestatud ehituseeskirjadest, -normatiividest ja –standarditest, ametkondlikest määrustest ja muudest õigusaktidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

1. **Lepingu dokumendid**
   1. Tööd teostatakse vastavalt Lepingule ja järgnevalt loetletud, nende pädevusjärjekorras antud Lepingu dokumentidele:
      1. tellija poolt hankemenetluse käigus pakkujatele antud kirjalikud selgitused, täpsustused ja täiendused;
      2. hanke alusdokumendid;
      3. Töövõtja poolt hankemenetlusel esitatud pakkumus;
      4. Töövõtja poolt koostatavad tööprojektid tööde teostamiseks vajalikus mahus. Teostatakse lepingu käigus.
      5. Ehituse töövõtulepingute üldtingimused (ETÜ 2013), Võlaõigusseadus (VÕS).
   2. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv.
   3. Vastuolude korral Lepingu dokumentides arvestatakse neid ülaltoodud tähtsuse järjekorrast (nn. prevaleerimise järjekord), kusjuures sama tähtsusega dokumentide korral arvestatakse neist ajaliselt hilisemat.
   4. Töövõtja koostab omal kulul vajalikud tööprojektid.
   5. Töövõtja poolt koostatud tööprojektid tuleb esitada mõistliku aja jooksul enne vastava osa ehitustöödega alustamist Tellijale, et Tellija saaks kontrollida tööprojektide vastavust hankedokumentidele ning seal hulgas põhiprojektile vastavust.
2. **Lepingu tähtajad.**
   1. Leping jõustub selle sõlmimise kuupäeval ja kehtib kuni Poolte kõigi vastastikuste kohustuste täitmiseni, välja arvatud garantiiperiood - edaspidi ka Lepingu täitmise tähtpäev.
   2. Lepingukohaste Tööde üleandmise-vastuvõtmise tähtaeg (Ehitustööde Lõpliku Valmiduse tähtpäev) on 29.05.2020.
   3. Tööde Lõpliku Valmiduse tähtpäevaks s.o 29.05.2020, peavad olema lõpetatud kõik tööd, sh. viidud läbi Tellija personali koolitus, paigaldatud kõik Töövõtja hankesse kuuluvad asjad ja seadmed ning Tellijale on üle antud teostusdokumentatsioon. Töövõtja peab komplekteerima vajalikud dokumendid, mida on vaja esitada kasutusloa saamiseks.
3. **Lepingu hind**
   1. Töövõtja poolt teostatavate Tööde maksumus on **………..** (sõnadega) eurot ja …. senti, (edaspidi nimetatud: **Lepingu hind**), millele lisandub Eesti Vabariigis kehtiv käibemaks 20%. Kokku Tööde maksumuseks koos käibemaksuga on …………….. (sõnadega) eurot ja ….. senti.
   2. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 5.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil.
   3. Lepingu hind ei ole seotud üldise inflatsioonikoefitsiendiga ja ehitushinna indeksiga, (ETÜ 2013 punkt 11.1.1.1.).
4. **Maksete kord**
   1. Töövõtja esitab hiljemalt järgneva kuu 25 kuupäevaks Tellijale teostatud tööde mahtude kohta tehtud tööde rahalise akti (edaspidi nimetatud: Akt). Akti saamisel teostab Tellija esindaja vajadusel aktis nimetatud töö ülevaatuse ja/või kontrollmõõtmised viie (5) tööpäeva jooksul arvates Akti saamisest ning aktsepteerib selle või lükkab Akti koos argumenteeritud põhjendusega tagasi, (ETÜ 2013 punkt 10.1.). Akti vormina kasutada kululoendi tabelit.
   2. Töövõtja esitab Aktis loetletud töö kohta Tellijale arve pärast Akti allkirjastamist Tellija ja omanikujärelevalve poolt. Tellija kohustub arve tasuma kolmekümne (30) päeva jooksul arvates arve esitamisest Tellijale.
   3. Pooled on kokku leppinud, et Tellija ei tasu Töövõtjale ettemaksu.
   4. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine. Tellijal ei ole õigust kinni pidada vaidlustamata Lepingu objektiks oleva töö eest tasumist, (ETÜ 2013 punkt 10).
   5. Tellija poolt vajadusel tellitud lisa- ja muudatustööde eest tasu arvutamine ning hüvitiste arvestamine teostatakse eraldi lisa- ja muudatustööde aktsepteerimise aktide alusel Lepingus ja EV seadustes sätestatud alustel ja korras, (ETÜ punkt 8.).
5. **Tööde üleandmine** 
   1. Töövõtja annab Lepingu kohaselt teostatud Tööd Tellijale üle Poolte poolt allkirjastatud täitmisaktiga, (ETÜ 2013 punkt 10.2.2 ja 10.2.3).
   2. Töövõtja peab enne tööde täitmisakti esiatmist kontrollima kõiki tehnosüsteeme ja häälestama need normaalseks toimimiseks. Kõikide mõõdistamiste kohta tuleb Töövõtja poolt esitada Tellijale vastavad aktid, mõõtmiste tulemused ja instruktsioonid seadmete kasutamiseks.
   3. Töövõtja peab arvestama nõudega, et Tellijale peab jääma enne täitmisakti allkirjastamist vähemalt 10 päeva aega Töövõtja poolt üleantavate dokumentidega tutvumiseks, (ETÜ 2013 punkt 10.2.5.).
   4. Tööde tegemiseks vajalikud liitumised ning kommunikatsioonid (osaliselt või tervikuna) tagab tellija, mis võimaldavad tööde tähtaegset tegemist ja tasub nimetatud lepingute sõlmimisega kaasnevad liitumistasud ning võimaldab töövõtjal kasutada tööde tegemiseks vajalikus mahus vett, elektrit, kanalisatsiooni jms. Töövõtja hüvitab tellijale selliste teenuste kasutamisega kaasnevad kulud vastavalt mõõtevahenditega fikseeritud näitudele või kokkuleppe kohaselt tellija esitatud arvete alusel, millel märgitud summad põhinevad vastava teenuseosutaja poolt tellijale esitatud arvetel, (ETÜ 2013 p 4.8).
6. **Poolte esindajad**
   1. Tellija esindaja lepingulistes küsimustes on: …….., mobiil …………, e-post ………….;
   2. Tellija esindaja tehnilistes küsimustes on: ………………
   3. Tellija omanikujärelevalve on: ………………………….
   4. Töövõtja esindaja Lepingu ja selle täiendavate kokkulepete hilisema sõlmimise ja muutmise küsimustes on ……………., telefon .........................................., e-post ……………………………………;
   5. Töövõtja vastutav esindaja tehnilistes küsimustes on projektijuht: ....................................................
   6. Töövõtja esindaja tööohutuse alal: .......................................................................................
7. **Poolte kohustused ja õigused** 
   1. *Töövõtja kohustub:* 
      1. teostama Tööd vastavalt esitatud pakkumusele;
      2. tagama Töö teostamiseks vajalike materjalide olemasolu, samuti kooskõlastama Tellijaga eelnevalt kirjalikult kõikide tööde teostamisel kasutatavad materjalid ja tooted, kui need ei ole määratud ehitusprojektis või Lepingu dokumentides;
      3. tagama Tööde teostamisel ning korraldamisel vajaliku kvalifikatsiooniga tööjõu kasutamise ning Tellija nõudmisel esitama andmed projekteerijate, ehitustööde vahetute teostajate ja ehitustööde alltöövõtjate kvalifikatsiooni kohta;
      4. tagama Tööde vastavuse kasutusloa väljastamiseks vajalikele tingimustele ning hankima kõik Tööde teostamiseks, üleandmiseks ja ehitise kasutusele võtmiseks vajalikud load, (s.h. võimalikud kaeveload, tänavate sulgemise load) ja kooskõlastused ning tasuma nende hankimisega seotud kulud;
      5. järgima tööde teostamisel töökaitse, tervisekaitse, tuleohutuse ja töösisekorra nõudeid, järgima kõiki kehtestatud ehituseeskirju, -normatiive ja standardeid ning õigusakte.
   2. *Töövõtjal on õigus:*
      1. saada teostatud tööde eest tasu vastavalt Lepingu tingimustele;
      2. teha Tellijale ettepanekuid muudatusteks, esitades selle kohta omapoolsed kirjalikud põhjendused. Töövõtjal ei ole õigust muuta Tellija poolt kinnitatud ehitusprojekti või teha muudatusi Töös ilma Tellija vastavasisulise kirjaliku nõusolekuta;
      3. püstitada ehitusplatsile omal kulul tööde teostamiseks vajalikud ajutised ehitised (soojakud, piirded jne), tuua ehitusplatsile mehhanisme ja seadmeid, ladustada materjale, sulgeda tänavaid vastavalt kehtivale korrale jne.
      4. Töövõtjal on õigus nõuda, et Tellija kõrvaldaks igasugused mitteõiguspärased Töövõtjast mittesõltuvad takistused, mis pidurdavad Lepingu objektiks oleva töö tegemist ja/või Lepingu täitmist.
   3. *Tellija kohustub:*
      1. finantseerima õigeaegselt tööde teostamist Lepingus kokkulepitud mahus ja korras;
      2. viivitamat üle andma Töövõtjale tööde teostamiseks vajaliku ehitusplatsi, arvates Lepingu sõlmimisest seisundis, milline võimaldab Töövõtjal koheselt alustada projekteerimis-ehitustööde teostamist või nende korraldamist Lepingus sätestatud tingimustel ja korras ja sealhulgas kindlustab vajaliku elektrivarustuse ja veesaamise võimaluse ehitusplatsil;
      3. võtma vastu Lepingule, ehitusprojektile, Eesti Vabariigi seadusandlusele, kehtestatud kvaliteedinõuetele, ehituseeskirjadele, -standarditele ning –normatiividele vastavad valmis Tööd;
      4. täitma muid temale seaduste ja teiste õigusaktidega pandud kohustusi, milliseid Lepinguga ei ole pandud Töövõtjale;
      5. tagama Tööde teostamise perioodil omanikujärelevalve olemasolu;
      6. tagama kõigi tööde teostamise käigus üleskerkivate probleemide, mis sõltuvad Tellijast, lahendamise mõistliku aja jooksul. Juhul kui Tööde teostamise käigus üleskerkinud probleeme ei ole põhjendatud või Tellijast mitteolenevatel asjaoludel võimalik lahendada nimetatud aja jooksul, siis teatab Tellija sellest Töövõtjale kirjalikult ning probleemide lahendamise tähtaeg ja mõju Lepingule lepitakse kokku läbirääkimistel, mis fikseeritakse kahepoolselt allkirjastatud protokolliga;
      7. viivitamatult teatama Töövõtjale selliste asjaolude ilmnemisest, mis võivad takistada Tööde teostamist või muul viisil Lepingu kohast täitmist, sõltumata asjaolude tekkepõhjusest;
      8. osutama Töövõtjale kaasabi Tööde kasutuselevõtul ja täitma sellega seotud kohustused, mis on Tellija ülesandeks Lepingu või seaduse kohaselt;
      9. tagama objekti ja ehituse käigus paigaldatud seadmete ja tehnovõrkude hoolduse ja ekspluatatsiooni kooskõlas Töövõtja poolt üle antud kasutus- ja hooldusjuhenditega, sõlmides kõik vajalikud liitumis-, hooldus- ja käidulepingud;
      10. järgima ehitusplatsil Töövõtja poolt kehtestatud tööohutuse eeskirju ja nõudeid.
   4. *Tellijal on õigus:* 
      1. teostada jooksvat kontrolli Tööde käigu ja kvaliteedi, samuti kasutavate materjalide, konstruktsioonide ja seadmete kvaliteedi üle ning puuduste avastamisel teha Töövõtjale kohustuslikke ettekirjutisi tööde kvaliteedi ja projektile mittevastavuse osas, samuti peatada Tööde finantseerimine mittevastavuse osas kuni avastatud puuduste kõrvaldamiseni. Kui Töö vastuvõtmisel on Tellijal pretensioone Töö kvaliteedi osas, on Tellijal õigus määrata Töövõtjale mõistlik tähtaeg ilmnenud puuduste kõrvaldamiseks või kui Töövõtja puudusi ei kõrvalda mõistliku tähataja jooksul esitada Töövõtjale vastavasisuline hüvitusnõue (ETÜ 2013 punkt 4.9);
      2. aktsepteerida või keelduda Töövõtja poolt esitatud projektdokumentatsiooni muudatusettepanekutest või –töödest, juhul kui muudatusega ei taodelda Lepingu Tööde mistahes õigusaktidega kooskõlla viimist;
      3. kontrollida Töö teostamise käiku ja töö teostuskvaliteedi vastavust Lepingu dokumentides toodud nõuetele;
      4. nõuda Töövõtja töötajate või alltöövõtja väljavahetamist, kui konkreetses töölõigus Töövõtja süül ehitusnormide või kvaliteedinõuete eiramine või mahajäämus Töö teostamise graafikust seab Tellija hinnangul ohtu Lepingu tingimuste (tähtaeg, maksumus jne.) täitmise.
8. **Kindlustus**
   1. Töövõtja vastutab Lepingu täitmisest tuleneva tegevuse/tegevusetusega kaasneda võivate kõrvalmõjude eest ümbritsevale keskkonnale ja kolmandatele isikutele tekitatud kahju eest.
   2. Töövõtja esitab ehituse koguriskikindlustuse (CAR) Lepingu, mille tingimuste kohaselt peab kindlustus katma kõik Töö tegemisest tulenevad riskid. CAR kindlustuse summaarse hüvitise summa suurus peab olema vähemalt võrdne Lepingu hinnaga.
   3. Töövõtja kohustub tagama, et ülaltoodud kindlustuslepingust tulenev kindlustuskaitse kehtib kogu Lepingu perioodi jooksul. Töövõtja kohustub hoiduma tegudest, mis toovad kaasa või võivad kaasa tuua kindlustuskaitse lõppemise.
   4. Töövõtja esitab Tellijale punktis 10.2 nimetatud kindlustuslepingu poliisi ja kindlustustingimuste ärakirja Lepingu allkirjastamisest 10 päeva jooksul.
9. **Garantiid** 
   1. Kui Lepingu dokumentides ei ole teisiti määratud, kohustub Töövõtja andma Tööle 24 kuulise garantii. Garantiiperiood algab peale Tööde täitmisakti allkirjastamist Poolte poolt.
10. **Järelevalve**
    1. Tellijal on õigus võtta omanikujärelevalve teostajaks kolmas isik, kes esindab Tellijat ehitustöödega seotud tehnilistes küsimustel.
11. **Töö mahu muutmine**

13.1 Töömahu muutmised lepitakse kokku vastavalt vajadusele ja kooskõlas RH seadusega.

1. **Vääramatu jõud.**
   1. Lepingu dokumentidest tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist pooled Lepingu sõlmimisel ei näinud ette ega võinud ette näha (vääramatu jõud). Vääramatu jõuga on tegemist juhul, kui nimetatud asjaolu ei saanud Pool mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   2. Lepingupooled ei vastuta Lepinguga võetud kohustuste täitmata jätmise eest, kui Lepingu täitmata jätmine on tingitud vääramatust jõust. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.
   3. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et Pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed Lepingu täitmiseks. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
   4. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele Poolele kirjalikult teatama kolme (3) päeva jooksul.
   5. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas. Kui vääramatu jõu asjaolud kestavad üle kolmekümne (30) päeva, otsustavad Pooled läbirääkimiste käigus oma Lepinguliste kohustuste täitmise võimalused.’
2. **Viivitus ja sanktsioonid, vastutus Lepingu rikkumise eest, leppetrahvid**
   1. Pooled kannavad varalist vastutust käesoleva Lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi seadustes ja käesolevas lepingus ettenähtud juhtudel. (VÕS § 113, §114, §115 ja §158 ja ETÜ 2013 punkt 12) .
   2. Juhul, kui tellija ei täida oma lepingujärgset maksekohustust tähtaegselt, on töövõtjal õigus nõuda maksjalt viivist 0,025% tähtaegselt tasumata summalt iga arve tasumisega viivitatud kalendripäeva eest;
   3. Juhul, kui töövõtja ei teosta töid tähtaegselt või ei täida teisi lepingus võetud kohustusi, siis on tellijal õigus nõuda töövõtjalt leppetrahvi 2000 eurot iga tööde teostamise või kohustuse täitmise tähtaega ületanud kalendripäeva eest;
   4. Kui lepinguliste kohustuste rikkumine on leidnud aset korduvalt (rohkem kui kolmel korral) lepingu kehtivuse aja jooksul, on tellijal õigus leping ühepoolselt üles öelda ja nõuda leppetrahvi 10% lepingu hinnast;
   5. Töövõtja poolt punkti 15.3 alusel maksmisele kuuluvate leppetrahvide maksimaalne kogusumma kokku on 10% lepingu kogusummast;
   6. Leppetrahvi tasumine ei vabasta poolt lepingus sätestatud kohustuste täitmisest. Lisaks leppetrahvile on tellijal õigus nõuda töövõtjalt täiendavalt ka töövõtja poolt tellijale lepingu mittenõuetekohasest täitmisest tekkinud kahjude hüvitamist. Kahjude hüvitamist võib nõuda osas, mida leppetrahv ei kata.
3. **Lepingu lõppemine, lepingust taganemine** 
   1. Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt. Leping lõpeb ka Poolte kokkuleppel, Lepingu ülesütlemisel ja EV seadusandluses ettenähtud alustel, (VÕS § 186, § 188, §195, §196).
   2. Tellijal on õigus leping üles öelda järgmistel juhtudel:
      1. kui töövõtja ei asu õigeaegselt lepingut täitma ning tööde lõpetamine tähtajaks muutub ilmselt võimatuks;
      2. kui töövõtja teeb töid aeglaselt ning tööde lõpetamine tähtajaks muutub ilmselt võimatuks;
      3. kui töövõtja teostab töid vastuolus lepinguga, ehitusprojektiga, kehtestatud ehituseeskirjade, -normatiivide või -standardite või kehtiva seadusandlusega;
      4. kui töövõtja vaatamata tellija juhistele ja märkustele teostab töid süstemaatiliselt ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms;
      5. kui töövõtja rikub teisi lepingust tulenevaid kohustusi ega kõrvalda rikkumust tellija nõudmisel mõistliku tähtaja jooksul, mis ei või olla lühem kui seitse kalendripäeva;
      6. kui lepingu täitmise ajal kaotavad kehtivuse töövõtjale väljastatud ja tööde teostamiseks vajalikud registreeringud või tegevusload.
   3. Lepingu punktis 16.2 nimetatud alustel lepingu ülesütlemise korral on töövõtja kohustatud hüvitama tellijale tekkinud kahju (s.o muuhulgas kulutused, mis tekivad tellijal uue ehitustöö teostaja leidmisel) ning tasuma tellijale tema nõudmisel leppetrahvi 10% lepingu hinnast.
4. **Informatsioon** 
   1. Lepingupool kohustub teist poolt informeerima kõikidest olulistest asjaoludest, mis võivad mõjutada või takistada käesolevas Lepingus sätestatud kohustuste täitmist või õiguste realiseerimist.
   2. Kõik käesoleva Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas käesoleva Lepinguga esitatuks, kui need teated on Poolele edastatud elektronposti teel või antud teisele Poolele üle allkirja vastu Lepingus toodud või Poole poolt pärast Lepingu sõlmimist kirjalikult teatatud kontaktaadressil**.**
   3. Kõik muudatused käesolevas Lepingus nimetatud andmetes peavad olema teisele poolele teatatud ette vähemalt 2 (kahe) tööpäeva jooksul nende muudatuste tegemisest arvates. Ühe Poole poolt käesoleva sätte rikkumisel käsitletakse teise Poole saadetud teadet käesolevas Lepingus fikseeritud aadressile või faksile kohasel viisil saadetud teatena.
5. **Vaidluste lahendamine** 
   1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel, (VÕS § 26).
6. **Nõupidamised ja koosolekud** 
   1. Korraliste ehitusnõupidamiste ja projekteerimisnõupidamiste toimumise koht ja sagedus lepitakse kokku ehituse alguskoosolekul.
   2. Korralisi ehitusnõupidamisi juhatab ja koostab protokollid Tellija esindaja (OJV).
   3. Erakorralised koosolekud toimuvad ühe Poole nõudmisel mitte hiljem kui ühe (1) tööpäeva jooksul alates sellekohase kirjaliku teate esitamisest teisele Poolele.
   4. Nõupidamiste ja koosolekute kohta koostavad Pooled nõupidamiste või koosolekute protokolli, mis allkirjastatakse Poolte volitatud esindajate poolt. Pooled on kohustatud oma tööde teostamisel kinni pidama nõupidamistel ja koosolekutel protokollitud otsustest.
7. **Muud sätted** 
   1. Pooled kinnitavad, et neil on kõik seadustest ja teistest õigusaktidest tulenevad volitused, nõusolekud ja heakskiidud Lepingu sõlmimiseks ja Lepingust tulenevate kohustuste täitmiseks.
   2. Pooled kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, õigusakti või põhikirja sätet ega ühtegi varem sõlmitud lepingust või kokkuleppest tulenevat kohustust.
   3. Pooled kinnitavad, et käesoleva Lepingu tekst vastab Poolte tegelikule tahtele. Pooled kinnitavad, et on Lepingu ja selle lisad hoolikalt läbi lugenud ning et kõik Lepingu sätted ja tingimused on üheselt arusaadavad ja mõistetavad.
   4. Pooled kinnitavad, et on teisele Poole teatanud kõigist asjaoludest, mille vastu teisel Poolel on või võib olla arvestades Lepingu eesmärki äratuntav oluline huvi, et mõistlikult on arvestatud teise Poole huvide ja õigustega ning et teisele Poolele on esitatud tõeseid andmeid.
   5. Leping on koostatud ühes eksemplaris ja on allkirjastatud digitaalselt.
   6. Leping koosneb 11 leheküljest ning on kirjutatud alla digitaalselt
   7. Lepingul on alljärgnevad lisad:

Lisa 1 Tellija poolt pakkumismenetluse käigus pakkujatele antud kirjalikud selgitused, täpsustused, täiendused;

Lisa 2 Hanke alusdokumendid;

Lisa 3 Töövõtja pakkumus.

**23. Poolte allkirjad**

|  |  |
| --- | --- |
| **Tellija** | **Töövõtja** |